Mattia Preti twieled nhar l-24 ta' Frar 1613 ġewwa l-Belt ta' Taverna, fil- Kalabrija, l-Italja. Il-familja tiegħu kienet familja ta' oriġini nobbli u artistika. Għalhekk Mattia Preti trabba f'din il-familja li kienet tinkludi wkoll xi pitturi. Din il-ħaġa ma tantx kienet tinżel sewwa man-nobbiltà tal-inħawi fejn kienu joqogħdu u għalhekk il-familja Preti kienet ikkunsidrata bħala diżunur għan- nobbiltà Borbonika tal-inħawi. Din il-bruda fil-konfront tal-familja Preti wasslet biex in-nobbiltà Kalabriża kienet neħħiet it-titli nobiljari lill-familja Preti peress li dawn ma ridux jiċħdu l-kapaċità tagħhom fil-qasam tal-arti. F'dak iż-żmien il-pittura ma kinetx meqjusa bħala xogħol għan-nobbli imma għall-artiġġjani u għalhekk kienet xi ħaġa inaċċettabli għan-nobbiltà. Mattia, fl-1624, meta kien għadu fil-bidu tal-karriera tiegħu, mar jaħdem ma' ħuh Gregorio Preti li kellu bottega tal-arti ġewwa Ruma. Hemmhekk Mattia beda jitħarreġ sewwa fit-teknika u l-kompożizzjoni tal-kwadri. Mattia ma damx ma wera kapaċità li ssuperat saħansitra lil dik ta' ħuh stess u għalhekk f'qasir żmien stabbilixxa isem għalih innifsu fil-qasam tal-arti. Malli Mattia stabbilixxa ruħu, il-fama tiegħu ma damitx ma saret magħrufa mal- Mattia Preti L-awtur tal- Kwadru Titulari Ewropa u għalhekk beda kollu ħafna kummissjonijiet għal diversi kwadri. Waħda mix-xewqat li kellu kienet i jsir kavallier tal-Ordni a' San Ġwann u għalhekk irrestawra t-titlu nobiljari al-familja tiegħu. Dan ried jagħmlu mhux biss għall- pożizzjoni finanzjarja, imma biex juri wkoll li l-arti kienet prestiġjuża biżżejjed li setgħu jeżerċitawha n-nobbli wkoll. l Fl-1659 Mattia Preti ġie Malta għall- ewwel darba u b'hekk beda l-kuntatti tiegħu mal-Ordni ta' San Ġwann. Dakinhar Preti kien offra bħala rigal lill-Ordni l-kwadru ta' San Ġorġ li jinsab fil-kappella ta' Aragona ġewwa l-knisja konventwali ta' San Ġwann. Fl-1661 hu reġa' rritorna Malta u offra li jpitter il-volta kollha tas-saqaf tal-knisja konventwali ta' San Ġwann mingħajr ħlas, ħlief li jingħata t-titlu ta' Kavallier tal- Grazzja mill-Ordni. Proposta li l-Ordni laqagħha bi pjaċit kbir. Dan ix-xogħol kien lest fl-1666, u fih Mattia wera kapaċità impressjonanti. Hawnhekk huwa kien uża teknika li kienet għadha qiegħda tiġi esperimentata f'Malta. Din kienet li jpitter biż-żebgħa taż-żejt direttament fuq il-ġebla Maltija. Din it-teknika tant kienet suċċess li huwa kien adottaha bħala waħda mit-tekniċi tiegħu fil-karriera twila li kellu. Fl-1663 Mattia Preti kien ikkummissjonat biex ipitter il-kwadru ta' San Stiefnu li jinsab fil-knisja parrokkjali ta' Santa Katerina ta' Lixandra fiż-Żurrieq. Dan kien l-ewwel xogħol tiegħu f li ma kienx għall-Ordni ta' San Ġwann u dan il-kwadru fetaħlu triq fil-knejjes ta' Malta. Fl-1676 faqqgħet il-marda tal-pesta ġewwa Malta u Mattia Preti ħalla d-dar li kellu fil-Belt Valletta u mar joqgħod ġo dar fiż-Żurrieq minn fejn kompla bix-xogħol tiegħu. Barra li Mattia kellu bosta kummissjonijiet ta' kwadri għal bosta knejjes u palazzi f'Malta, huwa kellu wkoll xogħol għal barra minn Malta. Huwa kien jibgħat b'mod regolari kwadri lejn ji rurti ġ ln ola fis-Siġġi 3 riċentament wara l-aħħar restawr, kapulavur ta' Mattia Preti. l-uniformi tal-Ordni ta' San Ġwann, impittra mill-pittur innifsu Belt twelidu, Taverna biex iżejjen il-knejjes ta' dik il- belt. Barra dawn, naraw li kellu xogħol li mar ġewwa Napli, Ruma, Firenze, Palermo u saħansitra barra mill-Italja . Il-Kwadri ta' Mattia Preti bdew ikunu mfittxija ħafna biex iżejnu artali fil-knejjes. tagħna. Hekk naraw li komplew deħlin il-kummissjonijiet kemm fiż-Żurrieq stess kif ukoll fi knejjes oħra f'Malta u Għawdex. Fost dawn il-kwadri nsibu l-kwadru titulari ta' San Nikola ta' Bari fil-knisja parrokkjali tas-Siġġiewi. F'dan il-kwadru naraw lil San Nikola waqt wieħed mill-mirakli tiegħu. Dan il-kwadru sabiħ sar bi spejjeż tal- Kavallier Giovanni Fiol li kien segretarju tal-Gran Mastru. Dan kollu jikkonfermah l-Isqof Giacomo Molina meta għamel viżta pastorali fir-raħal tas-Siġġiewi. Il-Kwadru huwa mqassam tajjeb u fih naraw bosta figuri sinonimi mal-kwadri tal-Preti. Il- figura ċentrali ta' San Nikola hija l-aktar figura li tieħu prominenza f'dan il-kwadru li jsebbaħ il-kor ta' din il-knisja parrokkjali. Fil-prospettiva ta' fuq il-kwadru titulari naraw kwadru ovali li fih naraw xbieha tal- Missier Etern li hija attribwita lil Mattia Preti jew skola tiegħu. Mattia Preti li għex il-parti l-kbira ta' ħajtu (madwar erbgħin sena) f'pajjiżna, ħalla wirt imprezzabbli lil din l-art tagħna u aħna għandna għalfejn inkunu rikonoxxenti lejn dan il-ġenju artistiku li żejjen lil pajjiżna b'din il-benna ta' teżori artistiċi. Mattia Preti miet f'Malta nhar it-3 ta' Jannar 1699 u ndifen fil-knisja konventwali ta' San Ġwann ġewwa l-Belt Valletta. Il-qabar tiegħu ġie mgħotti b'lapida dekorattiva tal- irħam interzjat li turi l-istemma tal-kunjom Preti.